CELEX: 32012R0612
Language: fi
Date: 2012-07-09 00:00:00
Title: Komission asetus (EU) N:o 612/2012, annettu 9 päivänä heinäkuuta 2012 , maanteiden kansainvälisen tavaraliikenteen markkinoille pääsyä koskevista yhteisistä säännöistä annetun Euroopan parlamentin ja neuvoston asetuksen (EY) N:o 1072/2009 liitteiden II ja III muuttamisesta  ETA:n kannalta merkityksellinen teksti

10.7.2012   
            
            
               FI
            
            
               Euroopan unionin virallinen lehti
            
            
               L 178/5
            
         KOMISSION ASETUS (EU) N:o 612/2012,
   annettu 9 päivänä heinäkuuta 2012,
   maanteiden kansainvälisen tavaraliikenteen markkinoille pääsyä koskevista yhteisistä säännöistä annetun Euroopan parlamentin ja neuvoston asetuksen (EY) N:o 1072/2009 liitteiden II ja III muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maanteiden kansainvälisen tavaraliikenteen markkinoille pääsyä koskevista yhteisistä säännöistä 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1072/2009 (1) ja erityisesti sen 4 artiklan 4 kohdan ja 5 artiklan 5 kohdan,
   sekä katsoo seuraavaa:
   
               (1)
            
            
               Yhteisön liikenneluvan mallin väriksi on asetuksen (EY) N:o 1072/2009 liitteen II alussa määritelty ”väri Pantone vaaleansininen”.
            
         
               (2)
            
            
               Kuljettajatodistuksen mallin väriksi on asetuksen (EY) N:o 1072/2009 liitteen III alussa määritelty ”väri Pantone vaaleanpunainen”.
            
         
               (3)
            
            
               Homogeenisuuden sekä asetuksen (EY) N:o 1072/2009 yhdenmukaisen tulkinnan ja soveltamisen edistämiseksi värit on tarpeen määritellä täsmällisemmin.
            
         
               (4)
            
            
               Tässä asetuksessa säädetyt toimenpiteet ovat asetuksen (EY) N:o 1072/2009 15 artiklassa tarkoitetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1072/2009 seuraavasti:
   
               1)
            
            
               korvataan liitteen II neljännellä rivillä oleva ilmaisu ”Väri Pantone vaaleansininen, selluloosapaperi, koko DIN A4, vähintään 100 g/m2” seuraavasti:
               ”Väri Pantone vaaleansininen 290, tai mahdollisimman lähellä tätä väriä, selluloosapaperi, koko DIN A4, vähintään 100 g/m2”;
            
         
               2)
            
            
               korvataan liitteen III neljännellä rivillä oleva ilmaisu ”Väri Pantone vaaleanpunainen, selluloosapaperi, koko DIN A4, vähintään 100 g/m2” seuraavasti:
               ”Väri Pantone vaaleanpunainen 182, tai mahdollisimman lähellä tätä väriä, selluloosapaperi, koko DIN A4, vähintään 100 g/m2”.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä heinäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 300, 14.11.2009, s. 72.